CELEX: 22013D0449
Language: ro
Date: 2013-08-07 00:00:00
Title: 2013/449/UE: Decizia nr. 1/2013 a Comitetului de cooperare vamală AES-UE din 7 august 2013 privind o derogare de la regulile de origine stabilite în Protocolul nr. 1 la Acordul interimar de instituire a unui cadru pentru un acord de parteneriat economic între state din Africa de Est și de Sud, pe de o parte, și Comunitatea Europeană și statele sale membre, pe de altă parte, pentru a ține seama de situația specială din Mauritius în ceea ce privește conservele de ton dungat

7.9.2013   
            
            
               RO
            
            
               Jurnalul Oficial al Uniunii Europene
            
            
               L 240/36
            
         DECIZIA NR. 1/2013 a COMITETULUI DE COOPERARE VAMALĂ AES-UE
   din 7 august 2013
   privind o derogare de la regulile de origine stabilite în Protocolul nr. 1 la Acordul interimar de instituire a unui cadru pentru un acord de parteneriat economic între state din Africa de Est și de Sud, pe de o parte, și Comunitatea Europeană și statele sale membre, pe de altă parte, pentru a ține seama de situația specială din Mauritius în ceea ce privește conservele de ton dungat
   (2013/449/UE)
   COMITETUL DE COOPERARE VAMALĂ,
   având în vedere Acordul interimar de instituire a unui cadru pentru un acord de parteneriat economic între state din Africa de Est și de Sud, pe de o parte, și Comunitatea Europeană și statele sale membre, pe de altă parte, în special articolul 41 alineatul (4) din Protocolul nr. 1,
   întrucât:
   
               (1)
            
            
               Acordul interimar de instituire a unui cadru pentru un acord de parteneriat economic între state din Africa de Est și de Sud, pe de o parte, și Comunitatea Europeană și statele sale membre, pe de altă parte (1) (denumit în continuare „APE interimar”) se aplică, cu titlu provizoriu, de la 14 mai 2012 între Uniune și Republica Madagascar, Republica Mauritius, Republica Seychelles și Republica Zimbabwe.
            
         
               (2)
            
            
               Protocolul nr. 1 la APE interimar referitor la definiția conceptului de „produse originare” și la metodele de cooperare administrativă cuprinde regulile de origine pentru importul de produse originare din statele AES în Uniune.
            
         
               (3)
            
            
               În conformitate cu articolul 42 alineatul (1) din Protocolul nr. 1 la APE interimar, se acordă derogări de la regulile de origine în cazul în care dezvoltarea industriilor existente în statele AES justifică acest lucru.
            
         
               (4)
            
            
               În conformitate cu articolul 42 alineatul (5), atunci când o cerere de derogare vizează un stat insular, aceasta va fi favorizată în cadrul examinării, ținându-se seama în special de impactul economic și social al deciziei care urmează să fie luată, mai ales în ceea ce privește ocuparea forței de muncă și nevoia de a aplica derogarea pe o perioadă care să țină seama de situația specială a statului insular și de dificultățile sale.
            
         
               (5)
            
            
               La 29 noiembrie, Comitetul de cooperare vamală AES-UE a acordat, în conformitate cu articolul 42 alineatul (8) din Protocolul nr. 1 la APE interimar, o derogare automată (2) statelor AES beneficiare (Mauritius, Seychelles și Madagascar) pentru 8 000 de tone de conserve de ton și 2 000 de tone de fileu de ton.
            
         
               (6)
            
            
               În plus față de derogarea automată menționată anterior, Mauritius a solicitat o derogare pentru o cantitate de 6 000 de tone de conserve de ton de la codurile NC 1604 14 11, 1604 14 18 și 1604 20 70, fabricate din ton din speciile Katsuwonus pelamis (ton dungat), Thunnus alalunga (ton alb), Thunnus albacares (ton cu aripioare galbene) și Thunnus obesus (ton obez) și importate în Uniune în perioada 1 aprilie 2013-31 decembrie 2013, în conformitate cu articolul 42 alineatul (1) din Protocolul nr. 1 la APE interimar.
            
         
               (7)
            
            
               Prelucrătorii de ton din Mauritius se bazează mult pe furnizarea de către navele de pescuit cu plasă-pungă ale UE de ton originar în temeiul APE interimar. Capturile de ton dungat (Katsuwonus pelamis) originar efectuate recent în Oceanul Indian au scăzut, aducând noi provocări pentru prelucrătorii din Mauritius, care se confruntă cu o cerere din ce în ce mai mare de produse pe bază de ton dungat în Uniune. Acordarea unei derogări pentru produsele pe bază de ton cu aripioare galbene (Thunus albacares) nu se justifică, deoarece capturile de ton cu aripioare galbene originar efectuate în Oceanul Indian au crescut. Prin urmare, derogarea trebuie acordată numai pentru tonul dungat.
            
         
               (8)
            
            
               Exporturile de conserve de ton din Mauritius către Uniune au crescut în mod constant în ultimii cinci ani.
            
         
               (9)
            
            
               Mauritius beneficiază de cota globală prevăzută de derogarea automată acordată tuturor statelor AES beneficiare (Mauritius, Seychelles și Madagascar). În cazul utilizării parțiale a cotei de către alte state AES beneficiare, Mauritius ar putea beneficia și de eventuale realocări anuale ale cantităților neutilizate de aceste state. Având în vedere recenta aplicare cu titlu provizoriu a APE interimar, nu a fost încă posibilă o monitorizare adecvată a ratei de utilizare a derogării automate pentru a se verifica tiparele de realocare a cantităților neutilizate între statele AES beneficiare.
            
         
               (10)
            
            
               Mauritius poate procura ton crud originar din afara Oceanului Indian în conformitate cu articolele 4 și 5 din Protocolul nr. 1 la APE interimar.
            
         
               (11)
            
            
               Negocierile pentru APE aflate în curs de desfășurare între Uniunea Europeană și alte state ACP din care Mauritius poate procura ton crud originar pentru industria sa prelucrătoare pot oferi posibilități alternative de aprovizionare, în viitorul apropiat, cu ton originar.
            
         
               (12)
            
            
               Prin urmare, este oportun să se acorde Republicii Mauritius o derogare pentru 2 000 de tone de conserve de ton dungat, permițând astfel industriei existente să își continue exporturile către Uniune.
            
         
               (13)
            
            
               Eventuala realocare a cantităților neutilizate între statele AES beneficiare și cumulul prevăzut în APE interimar justifică acordarea temporară a derogării. Pentru a le oferi securitate juridică operatorilor, este necesar ca derogarea să se acorde pe o perioadă de un an, cu efect de la 1 aprilie 2013.
            
         
               (14)
            
            
               Pentru a beneficia de derogare, materialele neoriginare utilizate la fabricarea conservelor de ton dungat de la codurile NC 1604 14 11, 1604 14 18 și 1604 20 70 trebuie să fie ton dungat (Katsuwonus pelamis) congelat de la poziția 0303 din SA.
            
         
               (15)
            
            
               Regulamentul (CEE) nr. 2454/93 al Comisiei din 2 iulie 1993 de stabilire a unor dispoziții de aplicare a Regulamentului (CEE) nr. 2913/92 al Consiliului de instituire a Codului vamal comunitar (3) prevede norme referitoare la gestionarea contingentelor tarifare. Pentru a asigura o gestionare eficientă în contextul unei strânse cooperări între autoritățile din statele AES, autoritățile vamale din Uniune și Comisie, aceste norme trebuie să se aplice mutatis mutandis cantităților importate în temeiul derogării acordate prin prezenta decizie.
            
         
               (16)
            
            
               Pentru a permite o monitorizare eficientă a funcționării derogării, autoritățile din statele AES trebuie să comunice periodic Comisiei informații în legătură cu certificatele de circulație EUR.1 eliberate,
            
         DECIDE:
   Articolul 1
   Prin derogare de la Protocolul nr. 1 la APE interimar și în conformitate cu articolul 42 alineatele (1) și (5) din protocolul respectiv, conservele de ton dungat de la poziția 1604 din SA, fabricate din ton dungat (Katsuwonus pelamis) neoriginar de la poziția 0303 din SA, se consideră ca fiind originare din Mauritius în conformitate cu termenii stabiliți la articolele 2-5 din prezenta decizie.
   Articolul 2
   Derogarea stabilită la articolul 1 se aplică timp de un an produselor și cantităților prevăzute în anexa la prezenta decizie care sunt declarate pentru punerea în liberă circulație pe teritoriul Uniunii ca provenind din Mauritius în perioada 1 aprilie 2013-31 martie 2014.
   Articolul 3
   Cantitățile prevăzute în anexă se gestionează în conformitate cu articolele 308a, 308b și 308c din Regulamentul (CEE) nr. 2454/93.
   Articolul 4
   Autoritățile vamale din Mauritius efectuează controale cantitative asupra exporturilor de produse menționate la articolul 1.
   Toate certificatele de circulație EUR.1 eliberate de aceste autorități pentru produsele menționate la articolul 1 trebuie să conțină o trimitere la prezenta decizie.
   Înainte de sfârșitul lunii următoare fiecărui trimestru, autoritățile vamale din Mauritius transmit Comisiei, prin intermediul secretariatului Comitetului de cooperare vamală, o declarație a cantităților pentru care au fost emise certificate de circulație EUR.1 în conformitate cu prezenta decizie, precum și seriile certificatelor respective.
   Articolul 5
   Rubrica 7 a certificatelor de circulație EUR.1 eliberate în temeiul prezentei decizii trebuie să conțină una dintre următoarele indicații:
   
      „Derogation – Decision No 1/2013 of the ESA-EU Customs Cooperation Committee of 7 August 2013”;
   
   
      „Dérogation – Décision no 1/2013 du Comité de Coopération Douanière AfOA-UE du 7 août 2013”.
   
   Articolul 6
   (1)   Mauritius și Uniunea adoptă măsurile necesare pentru a pune în aplicare prezenta decizie.
   (2)   În cazul în care Uniunea constată, pe baza unor informații obiective, nereguli, fraude sau nerespectarea repetată a obligațiilor prevăzute la articolul 4, Uniunea poate solicita suspendarea temporară a derogării menționate la articolul 1 în conformitate cu procedura prevăzută la articolul 22 alineatele (5) și (6) din APE interimar.
   Articolul 7
   Prezenta decizie intră în vigoare la data adoptării.
   Prezenta decizie se aplică de la 1 aprilie 2013.
   
      Adoptată la Bruxelles, 7 august 2013.
      
         
            Pentru Comitetul de cooperare vamală AES-UE
         
         
            Copreședinții
         
         Vivianne FOCK TAVE
         Péter KOVÁCS
      
   
   
      (1)  JO L 111, 24.4.2012, p. 2.
   
      (2)  JO L 347, 15.12.2012, p. 38.
   
      (3)  JO L 253, 11.10.1993, p. 1.
   
      ANEXĂ
      
                  Nr. de ordine
               
               
                  Codul NC
               
               
                  Descrierea mărfurilor
               
               
                  Perioadă
               
               
                  Cantități
                  (tone)
               
            
                  09.1620
               
               
                  ex 1604 14 11, ex 1604 14 18, ex 1604 20 70
               
               
                  Conserve de ton dungat (Katsuwonus pelamis) (1)
                  
               
               
                  1.4.2013-31.3.2014
               
               
                  2 000
               
            
         (1)  Sub orice formă de ambalare, dacă produsul se consideră ca fiind conservat în sensul poziției 1604 din SA.